stanford-oval/wikipedia huggingface dataset:
Ali Laarayedh
Aiheesta muualla

Kuvia tai muita tiedostoja aiheesta Ali Laarayedh Wikimedia Commonsissa
Tunisian pääministerit
Ben Ammar
Bourguiba
Ladgham
Nouira
Mzali
Sfar
Ben Ali
Baccouche
Karoui
al-Ghannuši
Essebsi (väliaikainen)
Jebali (väliaikainen)
Laarayedh
Jomaa
Essid
Chahed
Fakhfakh
Mechichi
Bouden
Am I Wrong

| ”Am I Wrong” Nico & Vinz |
| --- | --- | --- |

Singlen tiedot
 Äänitetty : 2012–2013
 Julkaistu: 12. huhtikuuta 2013
 Tyylilaji: pop
 Kesto: 04.07
 Levy-yhtiö: 5 Star Entertainment EMI Music Norway Warner Brothers Music
Nico & Vinzin muut singlet
| ”One Song” 2011 | ”Am I Wrong” 2013 | ”In Your Arms” 2013 |
"Am I Wrong" on norjalaisduo Nico & Vinzin kappale. Kappale julkaistiin Norjassa digitaalisesti ladattavana 12. huhtikuuta 2013. Kappale saavutti listan toisen sijan Norjassa, Tanskassa ja Ruotsissa.
Musiikkivideo

Kappaleeseen liittyvä, viiden minuutin ja viiden sekunnin pituinen musiikkivideo julkaistiin videopalvelu YouTubessa 20. kesäkuuta 2013. Videon ohjasi sekä editoi Kavar Singh. Videon tapahtumat sijoittuvat Afrikkaan (Botswanan Mauniin ja Viktorian putouksille Zambiaan sekä Zimbabween) jossa duon jäsenet kävelevät ympäriinsä TV:n kanssa etsiäkseen signaalia toistensa löytämistä varten.
Kappalelista

Digitaalinen lataus
1. Am I Wrong - 4:07
Listasijoitukset

| Lista | Paras sijoitus |
| --- | --- |
Tanska (Tracklisten): 2 
Suomi (Suomen virallinen lista): 5 
Norja (VG-lista): 2 
Ruotsi (Sverigetopplistan): 2
Reaktion kertaluku

Kemiallisessa kinetiikassa reaktion kertaluku kuvaa kemiallisen reaktion reaktionopeuden riippuvuutta lähtöaineiden alkukonsentraatioista. Kertaluku saadaan kaavasta
r on reaktionopeus, jonka yksikkö on usein molaarisuutta per sekunti eli M/s.
k on reaktionopeusvakio, jonka yksikkö riippuu reaktion kertaluokasta. k saadaan Arrheniuksen yhtälöllä. k pätee vain tietylle reaktiolle tietyssä lämpötilassa, mutta muutkin tekijät voivat vaikuttaa.
[A] on lähtöaineen A pitoisuus molaarisuutena M. [B] on B:n pitoisuus jne.
a on A:n kertaluku. b on B:n kertaluku jne.
Koko reaktion kertaluku on eksponenttien summa a+b+c... Summa on usein positiivinen kokonaisluku, mutta voi olla nolla, negatiivinen tai murtoluku. Summan ollessa 1, reaktion sanotaan olevan 1. kertaluvun reaktio. Nolla-kertaluku tarkoittaa etteivät lähtöainepitoisuudet vaikuta reaktionopeuteen, positiivinen arvo että pitoisuuksien lisäys nopeuttaa reaktiota, ja negatiivinen arvo että pitoisuuksien lisäys hidastaa reaktiota.
Jos yksivaiheisen reaktion koko reaktioyhtälö on
on reaktionopeus
Kertaluku on eksponenttien summa eli 1+2 = 3. Reaktio on siis 3. kertaluvun reaktio. Tuotteiden lukumäärällä tai laadulla ei ole tässä esimerkissä mitään merkitystä.
Kertaluku voidaan määrittää luotettavasti vain edeltävän esimerkin kaltaisille alkeisreaktioille ja vaiheittaisten reaktioiden kertaluku on perättäisten alkeisreaktioiden kertalukujen summa. Reaktioiden kertaluvut voidaan määrittää vain kokeellisesti.
Reaktionopeusvakion k yksikkö

Reaktionopeusvakion yksikkö on kertaluvun
0. reaktioissa M/s eli M s-1
1. reaktioissa 1/s eli s-1
2. reaktioissa 1/(MS) eli M-1 s-1
n reaktioissa  {\tfrac {1}{M^{n-1}\times s}}
0. kertaluvun reaktio

0. kertaluvun reaktion reaktionopeus on
Reaktionopeus on vakio eli lähtöaineen tai -aineiden pitoisuus ei vaikuta nopeuteen. Tilanne on usein tämä muun muassa entsyymien kohdalla, joilla on liuoksessaan lähtöainetta (substraattia) paljon enemmän kuin itse entsyymiä. Tällöin entsyymi toimii maksimi- ja vakionopeudella. Sama tilanne voi olla muun muassa myös jonkin metallin pintakatalyysissä jos lähtöainetta on paljon – lähtöaine kyllästää katalyytin rajallisen pinta-alan, jolloin lähtöaineen lisääminen ei enää nopeuta reaktiota.
1. kertaluvun reaktio

1. kertaluvun reaktion reaktionopeus on
Lähtöaineen A pitoisuus vaikuttaa reaktionopeuteen. Reaktio voi olla esimerkiksi molekyylin sisäinen reaktio, radioaktiivisen isotoopin puoliintuminen jne.
2. kertaluvun reaktio

2. kertaluvun reaktion reaktionopeus voi lähtöaineiden lukumäärästä riippuen olla
A ja B tai kaksi A:ta reagoi keskenään ja näiden pitoisuudet vaikuttavat reaktionopeuteen. 2. kertaluvun reaktioissa lähtöainemolekyylit törmäävät toisiinsa sopivissa kulmissa ja sopivilla nopeuksilla reagoiden tuotteiksi.
3. kertaluvun reaktio

3. kertaluvun reaktion reaktionopeus voi lähtöaineiden lukumäärästä riippuen olla
Lähtöaineiden A, B ja/tai C pitoisuudet vaikuttavat reaktionopeuteen. Näissä reaktioissa on harvoin kyse reaktioista, jossa 3 molekyyliä törmää toisiinsa yhtäaikaisesti sopivin nopeuksin ja törmäyskulmin, sillä tällainen tapahtuma epätodennäköinen. 3. kertaluokan reaktiot tapahtuvat siksi usein perättäisinä alkeisreaktioina (katso esimerkki).
Esimerkkejä > Perättäiset alkeisreaktiot

Alla on esimerkki kolmivaiheisesta asetamidin aminoryhmän hydrolyysistä emäksellä (OH-), joista vaihe 3 on 3. kertaluvun reaktio
HO- + CH3-CO-NH2 ⇌ CH3-(CO-)OH-NH2
HO- + CH3-(CO-)OH-NH2 ⇌ CH3-CO22--NH2 + H2O
CH3-CO22--NH2 → CH3-CO2 + H2N-
Symboleina nämä alkeisreaktiot ovat
HO- + asetamidi ⇌ monoanioni
HO- + monoanioni ⇌ dianioni + H2O
dianioni → karboksylaatti + H2N-
Reaktioiden 1 ja 2 tasapainovakiot ovat K1 ja K2 vastaavasti. Reaktiot tapahtuvat vesiliuoksessa. Siksi vesimäärän kasvu reaktiossa 2 ole merkittävää suhteessa koko reaktioliuoksen vesimäärään. Vesipitoisuuden voidaan olettaa olevan muuttumaton ja vaikuttamatta reaktion 2 reaktiotasapainoon. Eli [H2O] voidaan jättää pois reaktion 2 tasapainoyhtälöstä.
Reaktio 3 yksivaiheinen, joten sen nopeus on
Kaikki reaktioiden 1 ja 2 pitoisuudet kuitenkin vaikuttavat dianionipitoisuuteen
Reaktion 3 reaktionopeusvakio k3 voidaan sijoittaa edelliseen yhtälöön. k3 on
Lopullinen yhtälö on
Eksponenttien summa on 2+1 = 3, eli koko reaktio 3 on 3. kertaluvun reaktio.
Esimerkkejä > Koemääritys

Reaktio on
Reaktion mittausarvot 25 °C lämpötilassa ja vakiopaineessa ovat
| Koe | Pitoisuus> [NO] (M) | Pitoisuus> [O3] (M) | Reaktionopeus> Δ[NO2]/[Δt] (M/s) |
| --- | --- | --- | --- |
| 1 | 1*10-6 | 3*10-6 | 6.6*10-5 |
| 2 | 1*10-6 | 6*10-6 | 1.32*10-4 |
| 3 | 1*10-6 | 9*10-6 | 1.98*10-4 |
| 4 | 2*10-6 | 9*10-6 | 3.96*10-4 |
| 5 | 3*10-6 | 9*10-6 | 5.94*10-4 |
Lähtöaineita on kaksi – reaktionopeuden täytyy olla muotoa
Reaktion kertaluokka ja reaktionopeusvakiot voidaan selvittää edeltävien tietojen avulla. Kokeen 3 ja 4 välillä [NO] kaksinkertaistuu ja reaktionopeus kaksinkertaistuu. Kokeen 3 ja 5 välillä [NO] kolminkertaistuu ja reaktionopeus kolminkertaistuu. a on siis 1. Verrattaessa samoin kokeita 1 ja 2, sitten kokeita 1 ja 3, nähdään, että b on 1. a+b = 1+1 = 2, eli reaktion kertaluokka on 2. Reaktio on 2. kertaluokan reaktio.
Reaktionopeusvakio k saadaan uudelleenjärjestämällä edeltävä yhtälö ja sijoittamalla siihen vaikkapa kokeen 1 mittausarvot, eli
Andrej Križaj

Andrej Križaj (s. 11. syyskuuta 1986 Jesenice, Jugoslavia) on slovenialainen, vuosina 2006–2012 maailmancupissa kilpaillut alppihiihtäjä. Hän sijoittui maailmancupissa parhaimmillaan 19:nneksi Val Gardenan supersuurpujottelussa joulukuussa 2009.
Križaj sijoittui nuorten maailmanmestaruuskilpailuissa 2005 neljänneksi supersuurpujottelussa, 11:nneksi syöksylaskussa ja 12:nneksi suurpujottelussa. Vuoden 2006 nuorten MM-kilpailuissa hänen kaikki neljä suoritustaan päättyivät keskeytykseen. Vancouverin olympialaisissa 2010 hän oli suurpujottelussa 33:s ja syöksylaskussa 37:s. Supersuurpujottelussa hänet hylättiin ja alppiyhdistetyssä hän keskeytti. Garmisch-Partenkirchenin MM-kilpailuissa 2011 Križaj keskeytti supersuurpujottelussa.
Aleksei Paramonov

| Mitalit | Mitalit | Mitalit |  |
| --- | --- | --- | --- |
|  Paramonov vuonna 1997. |  Paramonov vuonna 1997. |  Paramonov vuonna 1997. |  |
Maa:   Neuvostoliitto
Miesten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 |  |  |
Aleksei Aleksandrovitš Paramonov (ven. Алексей Александрович Парамонов, 21. huhtikuuta 1925 Borovsk, Venäjän SFNT – 24. elokuuta 2018) oli Neuvostoliittoa edustanut jalkapalloilija, jalkapallovalmentaja ja olympiavoittaja.
Paramonov kuului Neuvostoliiton miesten maajoukkueen kokoonpanoon Melbournen kesäolympialaisissa 1956, missä maa voitti kultaa.
Paramonov kuoli 93-vuotiaana 24. elokuuta 2018.
Aiheesta muualla

Kuvia tai muita tiedostoja aiheesta Aleksei Paramonov Wikimedia Commonsissa
Aleksei Ovtšinin

| Aleksei Ovtšinin |
| --- | --- |

Henkilötiedot
Syntynyt: 1971-9-2828. syyskuuta 1971 Rybinsk, Jaroslavlin alue, Venäjän SFNT
Kansalaisuus:   venäläinen
Ammatti:  hävittäjälentäjä
Ura
Tyyppi:  Kosmonautti
Tila:  aktiivinen
Sotilasarvo:  Eversti, Venäjän ilmavoimat
Lennot

 :  Sojuz TMA-20M
:  Retkikunta 47
 
Aleksei Nikolajevitš Ovtšinin (ven. Алексей Николаевич Овчинин), (s. 28. syyskuuta 1971 Rybinsk, Venäjän SFNT) on venäläinen kosmonautti. Ovtšinin valittiin kosmonauttiohjelmaan vuonna 2006 ja hän suoritti ensilentonsa maaliskuussa 2016 lennolla Sojuz TMA-20M. Ovtšinin oli lennon Sojuz TMA-16M varamiehistön jäsen.
Aiheesta muualla

Kuvia tai muita tiedostoja aiheesta Aleksei Ovtšinin Wikimedia Commonsissa
Alavus Ikkunat

| Alavus Ikkunat |
| --- | --- |
Toimitusjohtaja:  Paalanen Arto Juhani
Toimiala:  Muu rakennuspuusepäntuotteiden valmistus
Tuotteet:  Ikkunat ja ovet
Liikevaihto:  21 932 000 (2023)
Henkilöstö:  118
Alavus Ikkunat Oy (Alavus Ikkunat ja Ovet) on suomalainen ikkuna- ja ovivalmistaja, joka on perustettu vuonna 2003. Se on Alavuden toiseksi suurin työllistäjä kunnan itsensä jälkeen.
Yritys valmistaa ikkunoita ja ovia erilaisiin rakennuksiin ympäri Suomen. Alavus Ikkunoiden pääkonttori ja -tehdas sijaitsee Rantatöysässä, Alavudella. Yrityksen toinen tehdas sijaitsee Alavuden Asemanseudulla ja konttorit sijaitsevat Tampereella, Turussa ja Vantaalla. Yritykseltä löytyy lisäksi Alavudelta kivijalkamyymälä. Alavus Ikkunoiden asiakkaita ovat rakennusliikkeet, rautakaupat, kuluttaja-asiakkaat ja talotehtaat. Yritys valmistaa noin 41 000 ikkunaa ja 11 000 ovea vuosittain, joita toimitetaan ja asennetaan ympäri Suomen.
Yritys on yksityisomisteinen ja sen liikevaihto oli vuonna 2023 20,7 miljoonaa euroa. Alavus Ikkunat työllistää yli 100 työntekijää.
Historia

Alavuden Puunjalostustehdas asetettiin yrityssaneeraukseen vuonna 2002, joten Alavus Ikkunat Oy perustettiin jatkamaan Rantatöysän Puusepänkylän vahvoja rakennuspuusepänteollisuuden perinteitä. Alavus Ikkunat Oy osti Alavuden Puunjalostustehtaan ikkunaliiketoiminnan. Ikkunoiden ja parvekeovien tuotanto aloitettiin vanhassa Alavuden Puunjalostustehtaan talotehtaan hallissa, 16 vanhan Puunjalostustehtaan työntekijän voimin. Vuonna 2006 Alavus Ikkunat voitti TM Rakennusmaailman vertailun, jossa yhdeksän suomalaisen ikkunavalmistajan tuotteet laitettiin paremmuusjärjestykseen. Testivoiton seurauksena tilausmäärät kasvoivat, joten uutta tuotantotilaa tarvittiin. Tuotantotilojen laajennusosa (2635 m²) valmistui vuoden 2007 lopulla, jonka jälkeen lämmintä tuotantotilaa on käytettävissä 5400 m² ja varastotilaa noin 800 m². Laajennusosaan sijoittui uusi maalauslinja jonka myötä siirryttiin pintakäsittelyssä ympäristöystävällisiin vesimaaleihin.
Vuonna 2008 Alavus Ikkunat julkaisi oman ulko-ovimalliston. TM Rakennusmaailman 1/2009 energiaikkunatestissä Alavus Ikkunat Oy:n matalaenergiaikkuna sai vertailussa kolme tähteä. Vuonna 2012 Alavus Ikkunat julkisti uudet kolmilasiset matalaenergiaikkunat markkinoille. Yritys aukaisi kivijalkamyymälän vuonna 2019, jossa myydään yrityksen palautustuotteita, uusia tuotteita, varaosia, lisävarusteita ja asennustarvikkeita. Vuonna 2021 Alavus Ikkunat Oy sai uuden toimitusjohtajan, Arto Paalasen ja yrityksen perustajajäsen sekä aikaisemmin toimitusjohtajana toiminut Kimmo Hautamäki jatkoi hallituksen puheenjohtajana ja liiketoiminnan kehitystehtävissä. Saman vuoden aikana Alavus Ikkunat Oy:hyn fuusioitui Suomen Mittaikkuna Oy ja Alavus Alufront Oy, jolloin Alavus Ikkunat Oy:n tuotevalikoima laajentui täysalumiinituotteilla. Vuonna 2024 yritys aloitti tuotantotilojen laajentamisen vastatakseen kasvaneeseen ovikysyntään.
Tuotteet

Alavus Ikkunat valmistaa mittatilaustyönä kiinteitä ja avattavia puu-, puualumiini- ja alumiini-ikkunoita, paloikkunoita, signaali-ikkunoita, ulko-ovia, parvekeovia, palo-ovia, sisäovia, alumiiniovia ja lasiliukuovia. Ovimallistosta löytyy yli 50 erilaista ovimallia, jotka sopivat erilaisiin kohteisiin.
Vuonna 2022 yritys julkaisi EKO 90 ulko-oven, joka on jykevä ulko-ovirakenne. Oven eriste on ekologista puukuitueristettä.
Aiheesta muualla

Alavus Ikkunat Oy
Andrej Nedorost

| Andrej Nedorost> Henkilötiedot |
| --- | --- |
Syntynyt: 30. huhtikuuta 1980 (ikä 44) Trenčín, Tšekkoslovakia
Kansalaisuus:   Slovakia
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  89 kg
Pelaajaura
Pääsarjaura:  1998–2015
Seurat:  HK Dukla Trenčín   Moskitos Essen   HC Plzeň   Syracuse Crunch   Columbus Blue Jackets   Metallurg Magnitogorsk   Neftehimik Nižnekamsk   HC Energie Karlovy Vary   Hamburg Freezers   Malmö Redhawks   Skellefteå AIK   HC Slovan Ústečtí Lvi   HC Slovan Bratislava   HK Poprad   Berkut Kiova   Irtyš Pavlodar   VEU Feldkirch
NHL-varaus:  286. varaus, 2000 Columbus Blue Jackets
Andrej Nedorost (s. 30. huhtikuuta 1980) on slovakialainen jääkiekkoilija, joka edusti urallaan useaa eri seuraa vuosina 1998–2015. Nedorost varattiin NHL-liigan vuonna 2000, mutta pelasi sarjassa vain 28 ottelua. Hän voitti urallaan Kazakstanin mestaruuden vuonna 2014.
Radek Dvořák

| Radek Dvořák |
| --- | --- |

Henkilötiedot
Syntynyt: 9. maaliskuuta 1977 (ikä 47) Tábor, Tšekkoslovakia
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  91 kg
Pelinumero:  18
Pelaajaura
Pääsarjaura:  1993–2014
Seurat:  České Budějovice (ČEL) Florida Panthers (NHL) New York Rangers (NHL) Edmonton Oilers (NHL) St. Louis Blues (NHL) Atlanta Thrashers (NHL) Dallas Stars (NHL) HC Davos (NLA) Anaheim Ducks (NHL) Carolina Hurricanes (NHL)
NHL-varaus:  10. varaus, 1995 Florida Panthers
Radek Dvořák (s. 9. maaliskuuta 1977 Tábor, Tšekkoslovakia) on uransa päättänyt tšekkiläinen ammattilaisjääkiekkoilija. Dvořák pelasi urallaan NHL-liigassa kahdeksassa joukkueessa yhteensä yli 1 200 ottelua. Hän kertoi uransa lopettamisesta tammikuussa 2015.
Ura > Uran alku

Dvořák aloitti jääkiekkouransa kotimaassaan HC České Budějovicen junioreissa. Kaudella 1993–1994 hän sai pelikokemusta Tšekin Extraligasta Budějovicen joukkueessa kahdeksan ottelun verran. Seuraavalla kaudella hän ehti pelata 19 ottelua, joissa teki kahdeksan maalia ja kuusi maalisyöttöä, kunnes loukkaantuminen katkaisi kauden. Florida Panthers varasi hänet NHL:n varaustilaisuudessa samana vuonna ensimmäisellä kierroksella numerolla kymmenen. Dvořák solmi heti sopimuksen Floridan kanssa ja matkusti Pohjois-Amerikkaan.
Ura > NHL-uran alku Floridassa 1995–1999

Dvořák oli 19-vuotias, kun hän aloitti ensimmäinen NHL-kautensa, 1995–1996. Hän pelasi runkosarjassa 77 ottelua ja teki niissä 13 maalia ja 14 syöttöä. Kausi huipentui Stanley Cup -finaaliin, jonka Florida tosin hävisi suoraan neljässä ottelussa Colorado Avalanchelle. Florida pääsi vielä kaudella 1996–1997 pudotuspeleihin, mutta putosi jo ensimmäisellä kierroksella. Tämän jälkeen Florida ei saavuttanut kertaakaan pudotuspelipaikkaa Dvořákin pelatessa joukkueessa. Kaudella 1998–1999 hän teki yhteensä 43 pistettä ja johti joukkueen alivoimamaalitilastoa.
Dvořákin otteet paranivat kausi kaudelta, mutta hänestä ei kehittynyt Floridan toivomaa supertähteä. Vajaassa viidessä Floridassa pelatussa kaudessa hän teki 69 maalia ja 93 syöttöä 336 ottelussa. Kesken kauden 1999–2000 Dvořák siirtyi kolmen joukkueen kaupassa San Jose Sharksin kautta New York Rangersiin. Kaupassa Florida myi Dvořákin ensin San Joseseen vaihdossa Mike Vernoniin ja varausvuoroon. San Jose myi hänet suoraan Rangersiin, josta seura sai Todd Harveyn ja varausvuoron.
Ura > Aika Rangersissa 1999–2003

New Yorkissa vietetty aika on ollut Dvořákin uran tähän saakka tehokkainta. Heti saavuttuaan Rangersiin, Dvořák sijoitettiin kahden muun tšekin, Jan Hlaváčin ja Petr Nedvědin, kanssa samaan ketjuun. The Czech Line oli koossa kaksi kautta, joiden aikana ketju pelasi hyvin, vaikka joukkue ei pärjännytkään. Kausi 2000–2001 on Dvořákin NHL-uran paras: 31 maalia ja 36 syöttöä.
The Czech Line hajosi, kun Hlaváč myytiin Philadelphia Flyersiin. Dvořákin tehot laskivat ja ajoittaiset pienet vammat rajoittivat pelaamista. Kaudella 2001–2002 hän teki 30 pistettä vähemmän kuin aiemmalla kaudella. Kun otteet eivät parantuneet kaudelle 2002–2003, Rangers myi Dvořákin Cory Crossin kanssa Edmonton Oilersiin. Kaupassa Rangers hankki Anson Carterin ja Aleš Píšan.
Ura > Oilers ja Blues 2003–2007

Heti saapumisestaan lähtien Dvořák oli Edmontonin parhaimpia hyökkääjiä. Loppukaudella Dvořák teki neljä maalia ja neljä syöttöä 12 ottelussa. Edmonton putosi pudotuspeleistä ensimmäisellä kierroksella. Kausi 2003–2004 oli Dvořákille jälleen hyvä: hän teki 78 ottelussa 50 tehopistettä. Työsulkukaudeksi Dvořák palasi vanhaan joukkueeseensa Eurooppaan. České Budějovice oli pudonnut alemmalle sarjatasolle, jossa Dvořák pelasi 32 ottelua, joissa teki 23 maalia ja 35 syöttöä.
Kausi 2005–2006 lähti Edmontonilla hyvin käyntiin, ja joukkue eteni pudotuspeleihin. Dvořák pelasi aiempaa vaisummin ja teki kahdeksan maalia ja 20 syöttöä. Kesken pudotuspelien Dvořák loukkaantui ja joutui jättämään useita otteluita väliin. Hän palasi joukkueeseen Stanley Cup -finaaleihin, jotka Edmonton hävisi Carolina Hurricanesille otteluin 4–3.
Kaudeksi 2006–2007 Dvořák teki yksivuotisen sopimuksen St. Louis Bluesin kanssa. Hän pelasi kaikki kauden 82 ottelua tehopistein kymmenen maalia ja 27 syöttöä. St. Louis ei selviytynyt pudotuspeleihin eikä uusinut Dvořákin sopimusta.
Ura > Takaisin Floridaan 2007–2011

Dvořák palasi Floridaan vapaana agenttina kesällä 2007. Kausi 2007–2008 oli tilastollisesti hänen huonoimpansa. Dvořák teki 67 pelatussa ottelussa kahdeksan maalia ja yhdeksän syöttöä. Dvořákin otteet paranivat kaudeksi 2008–2009, ja hän sai suuremman roolin joukkueessa. Hän pelasi Ville Peltosen ja Gregory Campbellin kanssa samassa ketjussa, joka sai paljon peliaikaa. Kohtalaisen kauden jälkeen Dvořákin ja Peltosen sopimukset päättyivät. Peltonen siirtyi KHL:ään, mutta Dvořák solmi 3,4 miljoonan dollarin ja kahden vuoden jatkosopimuksen Floridan kanssa. Dvořákin toinen aika Floridassa päättyi kesken kauden 2010–2011, kun Florida myi hänet pelaajakauppojen takarajapäivänä Atlanta Thrashersiin. Atlanta sai hänen lisäkseen viidennen kierroksen varausvuoron ja Florida sai Nicklas Bergforsin ja Patrick Rissmillerin.
Ura > Useita seuroja, uran päätös 2011–2014

Dvořák pelasi Atlantassa kaikki kauden viimeiset 13 ottelua ja teki niissä vain yhden syöttöpisteen. Atlanta ei selviytynyt pudotuspeleihin, joten joukkueen kausi päättyi runkosarjaan. Dvořákin sopimus päättyi saman kauden lopulla ja Atlantakin teki konkurssin.
Heinäkuussa 2011 Dallas Stars kiinnitti Dvořákin joukkueeseensa vuoden mittaisella sopimuksella. Dvořák pelasi Starsissa 73 ottelua ja teki niissä 21 pistettä.
Dvořák jäi seuraavana kesänä ilman sopimusta, ja kausi 2012–2013 alkoi NHL:n työsululla. Dvořák ei aluksi pelannut missään, mutta hän lopulta siirtyi tammikuussa kauden loppuun kattavalla sopimuksella Sveitsin pääsarjan HC Davosiin. Pelattuaan Davosissa seitsemän runkosarjaottelua tehopistein 3+4=7 ja seitsemän pudotuspeliottelua tehopistein 1+1=2 hän siirtyi maaliskuussa NHL-seura Anaheim Ducksiin. Dvořák ehti pelata Ducksissa yhdeksän ottelua, joissa hän teki neljä maalia.
Ducks ei uusinut Dvořákin sopimusta, ja hän lähti hakemaan pelipaikkaa Carolina Hurricanesin harjoitusleiriltä. Leirin päätteeksi Dvořák teki yksivuotisen kaksisuuntaisen sopimuksen Hurricanesin kanssa. Dvořák pelasi kauden aikana 60 ottelua, joissa hän teki neljä maalia ja viisi syöttöä. Hurricanes ei selvinnyt pudotuspeleihin.
Kaudeksi 2014–2015 Dvořák ei saanut sopimusta mistään. Lopulta tammikuussa 2015 hän ilmoitti lopettavansa pelaajauransa.
Ura > Maajoukkueura

| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Norja 1999 | jääkiekko |  |
|  Kultaa | Saksa 2001 | jääkiekko |  |
|  Kultaa | Itävalta 2005 | jääkiekko |  |
Ensimmäisen kerran Dvořák edusti Tšekkiä alle 18-vuotiaiden EM-kilpailuissa 1994. Tšekki voitti turnauksesta pronssia. Loukkaantumisen takia hän ei päässyt edustamaan Tšekkiä nuorten MM-kisoihin 1995, mutta nuorten neljän maan turnauksessa samana vuonna hän johdatti Tšekin voittoon. Dvořák oli turnauksen pistepörssin ensimmäinen kahdeksalla pisteellä kolmessa ottelussa, ja hänet äänestettiin turnauksen parhaaksi hyökkääjäksi.
Dvořák edusti ensimmäisen kerran Tšekin jääkiekkomaajoukkuetta aikuisten tasolla vuosien 1999 MM-kilpailuissa, joissa Tšekki voitti kultaa ja Dvořák teki 12 pelissä kahdeksan pistettä. MM-kilpailuissa 2001 Tšekki voitti jälleen kultaa ja Dvořák teki kahdeksan pistettä. Vuonna 2002 hän pelasi Tšekin joukkueessa olympialaisissa.
Keväällä 2004 Dvořák pelasi kolmannet MM-kilpailunsa. Hän antoi turnauksessa seitsemän maalisyöttöä ja voitti sen syöttötilaston. Vuonna 2004 hän edusti maataan myös Jääkiekon maailmancupissa. NHL:n työsulkukaudella Dvořák pelasi myös seitsemän ottelua Euro Hockey Tourilla. MM-kilpailuissa 2005 Dvořák voitti kolmannen maailmanmestaruutensa.
Reijo Bottas

Reijo Untamo Bottas (s. 30. joulukuuta 1966) on aktiiviuransa päättänyt suomalainen kymmenottelija. Hänen seuranaan oli koko hänen urheilu-uransa ajan Ruotsinpyhtään Kisailijat ja hänen valmentajanaan toimi Unto Sjö. Kalevan kisoista Bottas saavutti kymmenottelun hopeaa vuonna 1988. Virallisissa kilpailuissa hän ei ole esiintynyt vuoden 1991 jälkeen.
Alte Brücke

Alte Brücke Heidelbergissä.
Justitia
Alte Brücke (suom. Vanha silta), virallisemmalta nimeltään Karl-Theodor-Brücke (suom. Karl Theodorin silta), on holvisilta Heidelbergin kaupungissa, Saksan Baden-Württembergin osavaltiossa. Silta rakennettiin vuosina 1786–1788. Sen rakennutti vaaliruhtinas Carl Theodor, jonka mukaan se on myös nimetty. Silta korvasi vuonna 1784 tuhoutuneen puusillan, jolla oli puolestaan ollut jo monta edeltäjää. Varhaisin maininta sillasta samaisella paikalla on vuodelta 1284.
Vuoden 1945 maaliskuun 29. päivänä toisessa maailmansodassa saksalaiset sotilaat räjäyttivät Alte Brücken ja muut Neckarin sillat Heidelbergissä kulkukelvottomiksi. Lahjoitusten turvin Alte Brücken uudelleenrakennustyöt käynnistettiin 14. maaliskuuta vuonna 1946. Se vihittiin uudestaan käyttöön 26. heinäkuuta vuonna 1947.
Aiheesta muualla

Kuvia tai muita tiedostoja aiheesta Alte Brücke Wikimedia Commonsissa
Rekkared II

| Rekkared II |
| --- | --- |
 
Visigoottien kuningas
Valtakausi:  621
Edeltäjä:  Sisebut
Seuraaja:  Svintila

Kuollut:  621
Isä:  Sisebut
Uskonto:  katolisuus
Rekkared II (k. 621) oli visigoottien kuningas 621. Hänen kuninkuutensa oli lyhyt, mutta sen kesto on epäselvä. Isidorus Sevillalaisen mukaan kuningas Sisebutin kuoltua häntä seurasi valtaistuimella muutaman päivän kuluttua hänen alaikäinen poikansa Rekkared, joka kuoli itsekin pian. Chronica Regum Visigotthorumin mukaan Rekkared olisi sen sijaan hallinnut kolme vuotta.